cyanic-selkie/wikianc huggingface dataset:
Ekvivalent konsentrasjon
Bruk
Normal konsentrasjon av en ionisk løsning er iboende forbundet med ledningsevnen (elektrolytisk) gjennom den tilsvarende ledningsevnen.
Derivater
En normal løsning inneholder en 1 normal konsentrasjon.
Crater of Diamonds State Park
Crater of Diamonds State Park er et amerikansk friluftsområde i Arkansas som ligger i nærheten av Murfreesboro i Pike County (Arkansas). Det inneholder det eneste sted med diamanter i verden som ligger åpent tilgjengelig for publikum.
Ekvivalent konsentrasjon
Derivater
Decinormal er en tidel (1⁄10) av den normale konsentrasjonen.
Eksempler
Normalitet kan brukes til syre-basetitreringer. For eksempel svovelsyre (H2SO4) er en diprotisk syre. Siden bare 0,5 mol H2SO4 er nødvendig for å nøytralisere 1 mol OH−, ekvivalensfaktoren er:
Crater of Diamonds State Park
Crater of Diamonds State Park er på 3,69 km² (eller 911 akre) som ligger på en erodert lamproitt vulkanrør. Parken er åpent for offentligheten og for en betalt billett kan besøkende selv lete etter diamanter og andre edelsteiner. Til nå har besøkende funnet mer enn 600 diamanter hver år i alle farger og graderinger. Over 29 000 diamanter har blitt funnet i krateret siden det ble en statlig friluftspark. Besøkende kan beholde hver edelstein som de finner uansett dens verdi.
Ekvivalent konsentrasjon
Eksempler
Hvis konsentrasjonen av en svovelsyreoppløsning er c(H2SO4) = 1 mol/L, da er dens normalitet 2 N. Det kan også kalles en "2 normal" løsning.
Crater of Diamonds State Park
I 1924 ble en diamant kalt «Uncle Sam» funnet på 8,05 g (40,23 karat), og det er den største som noen gang er oppdaget i Nord-Amerika. I 1975 fant W. W. Johnson det som har blitt døpt «Amarillo Starlight» på 3,27 g (16,37 karat) og er den største siden 1972. Senest er fra 2011 fant Beth Gilbertson det som ble døpt «Illusion Diamond», den tredje største siden 1972 og den største på rundt 30 år. Den var på 1,73 mg eller 8,66 karat.
Ekvivalent konsentrasjon
Eksempler
Tilsvarende for en løsning med c(H3PO4) = 1 mol/L, normaliteten er 3 N fordi fosforsyre inneholder 3 sure H-atomer.
Kritikk
Normalitet er et tvetydig mål på konsentrasjonen av en løsning. Det trenger en definisjon av ekvivalensfaktoren, som avhenger av definisjonen av ekvivalenter. Den samme løsningen kan ha forskjellige normaliteter for forskjellige reaksjoner. Definisjonen av ekvivalensfaktoren varierer avhengig av hvilken type kjemisk reaksjon som er diskutert: Det kan referere til ligninger, baser, redoksarter, utfellende ioner eller isotoper. Siden feq kanskje ikke er entydig, fraråder IUPAC og NIST bruken av normalitet.
Crater of Diamonds State Park
I tillegg til diamanter kan besøkende også finne delvis kostbare edelsteiner som ametyst, agat, og jaspis og tilnærmelsesvis 40 andre mineraler som granat, kvarts, barytt, og kalsitt.
Singrauli (distrikt)
Singrauli (hindi: सिंगरौली जिला ) er et distrikt i den indiske delstaten Madhya Pradesh. Distriktets hovedstad er Baidhan. Distriktet ble dannet i mai 2008 ved at 3 tehsiler (Devsar, Chitrangi og Singrauli) ble skilt ut fra Sidhi.
Demografi
Ved folketellingen i 2011 var det 1,178,132 innbyggere i distriktet, mot 920,169 i 2001. Den urbane befolkningen utgjør 19,25 % av befolkningen.
Barn i alderen 0 til 6 år utgjorde 17,34 % i 2011 mot 21,33 % i 2001. Antallet jenter i den alderen per tusen gutter er 921 i 2011 mot 955 i 2001.
Trøgstad prestegjeld
Trøgstad prestegjeld (Trygstad prestegjeld) var et prestegjeld tilhørende Østre Borgesyssel prosti i Borg bispedømme i Den norske kirke. Det omfattet tidligere Trøgstad kommune i Østfold fylke, og hovedkirken var Trøgstad kirke.
Trøgstad prestegjeld og dets sogn er nå en del av Indre Østfold kirkelige fellesråd underlagt Østre Borgesyssel prosti.
100% (album)
100% er et musikkalbum med Lotta Engberg, utgitt i mars 1988.
Trøgstad prestegjeld
Historikk
I høymiddelalderen ble Trøgstad sammen med Askim, omtalt som Frøylandir, og utgjorde Frøylandir skipreiða i Borgarsysla. Trøgstad prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. Kirken er omtalt i Biskop Eysteins jordebok fra 1397 som Þrykstaða kirkja, og sognet oppført i Skattematrikkelen 1647 som Thrøgstad sougen i Hegen och Frølandtz fougderie.
Nyere tid
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.
Menigheter
Prestegjeldet hadde ved sin avvikling følgende menigheter:
Elektrofil (messe)
Elektrofil er en årlig teknologi- og elektronikkmesse avholdt siden 2004. Messen holdes av Expert Norge, og har i 5 år blitt avholdt i Oslo Spektrum. Messen er delt opp i to deler, intern opplæring- og publikumdager. Tilsammen er det rundt 65 utstillere på messen (pr 2008).
Intern opplæring
Det er avsatt egne dager som er ment som trening og produktopplæring mellom Expert Norges ansatte og konsernets leverandører. Dette skal gi Experts ansatte utdypende informasjon om leverandørenes gjeldende og kommende produkter. Personellet får her mulighet til å se og prøve produkter samt får kursing og opplæring av leverandørenes / produsentenes eget personell.
Publikumdager
De siste dagene av messens varighet, er messen åpen for alle, her vil man kunne teste gjeldende / nye / kommende produkter. Det blir også avholdt kurs. Dette kan eksempelvis være speilrefleks-, datasikkerhet-, fjernsyn-, mobiltelefonkurs etc. Det blir også avholdt konkurranser etc. Det blir også holdt messetilbud og messepriser, hvor en kan kjøpe produkter.
Aktører
Noen av de aktørene som inngår (Samtlige deltar på Elektrofil 2008):
MontaVista
MontaVista Software er et selskap som utvikler systemprogramvare for Linux for innebygde systemer, utviklingsverktøy og beslektet programvare. Selskapet utvikler programvare for andre selskaper som utvikler innebygde systemer, slik som elektronikk for biler, kommunikasjonsutstyr, mobiltelefoner og annet elektronisk utstyr og infrastruktur.
MontaVista har sitt hovedkvarter i Santa Clara, California og ble grunnlagt i 1999 av James Ready og flere. Den 10. november 2009 kunngjorde Cavium Networks at selskapet hadde signert en kontrakt for å kjøpe MontaVista for $50 millioner. Selskapet er nå et helheid datterselskap av Cavium.
William McConnell
William David Robert McConnell (født 19. april 1956 i Newry) er en britisk landhockeyspiller som deltok i de olympiske leker 1984 i Los Angeles.
McConnell vant en olympisk bronsemedalje i landhockey under OL 1984 i Los Angeles. Han var med på det britiske laget som på tredjeplass i landhockeyturneringen bak Pakistan og Vest-Tyskland. Storbritannia tapte semifinalen med 0-1 mot Vest-Tyskland og vant bronsefinalen mot Australia med 3-2. McConnell spilte sju kamper i OL-turneringen.
Alex Neil
Alexander Francis Neil (født 9. juni 1981 i Bellshill, North Lanarkshire) er en skotsk fotballtrener og tidligere fotballspiller som er hovedtrener for.
Statistikk som trener
Per 21. september 2019
Flystøy
Flystøy er støy fra fly. Betegnelsen brukes mest om utvendig støy fra flyene. En jetmotor er blant de mest støyende menneskeskapte gjenstander som finnes, og flystøyen kan bli så voldsom at selv noen sekunders opphold i nærheten av et fly, særlig under avgang, kan føre til hørselstap. Lydtrykket 25 m fra et jetfly som tar av er på ca. 150 dBA (desibel-A), nok til å sprenge trommehinner. I tillegg til motorstøyen kommer sjokkbølger i form av voldsomme smell hvis et fly holder overlydshastighet, noe som riktignok ikke er aktuelt for dagens sivile fly. Men et fly gir betydelig aerodynamisk støy lenge før det når lydhastigheten. Også innvendig støy og vibrasjoner i fly og helikoptre er ofte sjenerende og i enkelte tilfeller så sterk at den kan medføre hørselstap. Det siste gjelder for eksempel helikoptrene som frakter oljearbeidere til og fra oljefeltene i Nordsjøen. På bakken er flystøyen fra passasjerfly mest plagsom ved start og landing. Også denne støyen kan medføre hørselsskader ved langvarige opphold på eller nær en flyplass, for eksempel for flyplassansatte. Høsten 2010 måtte derfor Værnes skjerpe reglene mot flystøy.
Flystøyens egenskaper og virkninger
Flystøyen er mer impulspreget enn for eksempel veitrafikkstøy (men mindre enn skytebanestøy). Den er derfor vanligvis mer sjenerende enn annen trafikkstøy ved samme støynivå. I Norge er kostnadene for flystøy anslått til 460 kr pr. dB pr. støyplaget person pr. år, mot 335 kr for støy fra veitrafikk, tog og båter. Gevinsten ved å redusere flystøyen blir tilsvarende større. I Miljøverndepartementets retningslinje for behandling av støy i arealplanleggingen (T-1442) er grensene for gjennomsnittsstøy fra fly satt til 52 dBA, dvs. 3 dBA lavere enn for veitrafikk. Støyen fra gamle dagers jetfly var ofte dominert av høyfrekvente hyl eller hvin. Moderne jetfly har derimot et lydbilde som minner mer om et tordenlignende brøl eller sterk viftesus – noe avhengig av avstand, flytype, pådrag på motorene osv. De såkalte Fanjet-motorene har en fremre del av turbinen med betydelig større diameter enn resten av motoren som sender et ytre lag med luft bakover rundt den sentrale luftstrålen med en fart som er mindre enn lufta i den sentrale strålen. Slik unngår turbulens mellom luft med stor forskjell i hastighet. Fanjet-teknologien brukes ikke på de eldre jetdrevne ruteflyene og på jagerfly.
Støy fra småfly, mikrofly og seilfly
Støyen fra mindre fly er langt mindre enn beskrevet for større fly over. Seilfly lager et svakt sus når de flyr i vanlige hastigheter. Propellen av vanlige småfly kan ved fullt motorpådrag gi overlydssmell fra tuppene av propellbladene. Det er derfor vanlig å bruke redusert pådrag om det er lang nok rullebane ved avgang, og når flyet har kommet opp i sikker høyde i forhold til tretopper og kraftlinjer. Nyere eksosanlegg for småfly og mikrofly gir moderat motorstøy. Rutefly reverserer motorene under landing. Småfly og mikrofly bruker lite motorkraft ved innflyging til flyplassen og under landing. Derfor blir støyen mest merkbar under avgang og langt mer moderat under landing.
Virkningene av flystøy
De dokumenterte, helseskadelige virkningene av flystøy er typiske for støy i det hele. Hørselsskader er vanligere enn for veitrafikkstøy, hvor den knapt er påvist. Som ved de fleste typer støy utgjør hørselsskader likevel bare en mindre del av plagene, iallfall målt i antall støyplagede. Rundt storflyplassene finnes store områder hvor beboerne sjeneres av støyen ved start og landing. Støyrapporten fra European Environment Agency (EEA) antyder for eksempel at over en million mennesker rundt Heathrow sjeneres av flystøy.
I tillegg til flystøyen kan en flyplass indirekte generere støy ved at det for eksempel ligger bolighus nær en motorvei som er tilknyttet flyplassen. Ved en stor tysk undersøkelse ble det imidlertid korrigert for slike faktorer. Dokumenterte virkninger av flystøy omfatter :
Flystøyen er antagelig hovedårsaken til at flyplassene gjerne flyttes langt vekk fra byene (for eksempel ligger Oslo lufthavn, Gardermoen nærmere 40 km fra Oslo sentrum), selv om de veldige kravene til arealer også har bidratt til denne utviklingen – og mer nærliggende flyplasser er ofte nedlagt (som Fornebu ved Oslo).
Flystøy har også vært viktig i diskusjonen om plasseringen av hovedflybasen for norske kampfly, blant annet etter at Norsk forening mot støy offentliggjorde støymålinger fra Eglin-basen i USA som viste at det nye F-35 (tidl. kalt «Joint Strike Fighter») støyer atskillig mer enn dagens F-16.
Småfly og mikrofly
Sjenerende flystøy kan forekomme også fra småfly, og særlig helikoptre. Også her er folk rundt flyplassene særlig utsatt, men støysonene rundt slike flyplasser er langt mindre enn tilsvarende rundt storflyplassene.
Støymålinger som er foretatt etter klager på småflystøy ved småflyplasser har oftest ikke greid å måle støy som overdøver de lokale kildene av fuglesang, vindsus og biltrafikkstøy. I noen tilfelle er det da klaget på "visuell støy", noe som også rammer seilfly.
Småflyene blir stadig stillere på grunn av bedre eksosanlegg, propeller med kortere og flere propellblader, og bruk av mindre vingetupphastighet. De fleste mikroflyene har reduksjonsgir slik at propellens rotasjon er halvparten av motorens turtall.
Mange småfly og mikrofly lager mindre støy enn en del biler, båter og motorsykler, men rammes av vanskelig flyplass-tilgang på grunn av støy fra helt andre fly.
Flystøy og dyrelivet
Flystøy kan være plagsom og helseskadelig også for dyrelivet. For eksempel har pelsdyroppdrettere opplevd at dyrene har spist opp nyfødte hvalper hvis fly eller helikoptre har passert under hvalpingen. Problemstillingen har også vært aktuell i forbindelse med militærøvelser med lavflyvning over nasjonalparker eller naturreservater i hekke- og yngletiden om våren.
Tiltak mot flystøy
I tillegg til at flyplassene gjerne flyttes ut fra byene, har flyprodusenter og flyselskaper gjort en rekke tiltak for å dempe flystøyen, særlig fra passasjerfly. Dette har som regel skjedd etter krav fra myndighetene. Disse har i sin tur vært påvirket av miljøorganisasjoner og støyutsatte nabolag til flyplassene – i noen tilfeller også av flyplassansattes fagforeninger, arbeidstilsyn osv. Også tiltak for å redusere lokale luftforurensninger og utslipp av klimagasser har ofte bidratt til å redusere flystøyen.
I Norge, hvor flytrafikken er uvanlig høy i forhold til folketallet, har disse tiltakene redusert flystøyplagene med ca. 13 % i perioden 1999–2007. I 2007 forårsaket flystøy ca. 4 % av støyplagene, beregnet etter en støyplageindeks hvor «sterkt plagede» tillegges størst vekt. Det er svært mye i forhold til antall reiser med fly. Også i forhold til transportarbeidet skaper flyene noe flere støyplager enn veitrafikken og jernbanen. Siden flystøyen gjerne er knyttet til start og landing, og siden dagens trafikkfly knapt høres på bakken når de flyr i vanlig marsjhøyde, gjelder det særlig for korte flyreiser – og det er nettopp her flyene konkurrerer med biler, busser og tog.
Tiltakene omfatter blant annet:
En del av tiltakene ovenfor har også vært til fordel for passasjerene og mannskapene i flyene.
Old Nichol
Old Nichol, også kjent som Nichol og Old Nichol Street Rookery, er et tidligere boligområde i East End eller Londons tradisjonelle østkant. Området befinner seg mellom High Street, Shoreditch og Hackney Road i nord, og Spitalfields i sør. Hovedgatene var Boundary Street, Old Nichol Street, Half Nichol Street, The Mount og Church Street. Slummen var lokalisert nær den vestlige grensen til Bethnal Green, med seks av gatene langs Boundary Street i distriktet Shoreditch. Det bodde 5 719 personer i Old Nichol, i et tett nettverk med omkring 30 gater. På slutten av 1800-tallet var det verksted og staller blant husene. I Victoriatiden i 1880-årene var Old Nichol Londons mest notoriske slum.
Cosmesus
Cosmesus er en slekt av biller som hører til familien smellere (Elateridae).
Utseende
Middelsstore, nokså smale smellere. Antennene er gjerne sagtakkede, pronotum hvelvet med nokså rette sider. Dekkvingene er ofte mer eller mindre rødlige.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.
Levevis
Storsmellernes larver lever for det meste i morken, død ved. Hva de spiser kan variere – noen arter synes å være hovedsakelig planteetere, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen. I likhet med mange andre arter knyttet til død ved er mange av storsmellerne sjeldne og truede arter.
Utbredelse
Slekten er utbredt i den neotropiske økosonen.
Panagaeinae
Panagaeinae  er en underfamilie av løpebiller. En art er registret fra Norge.
Systematisk inndeling
Systematikken følger Carabidae of the World.
Alan Charles Clark
Alan Charles Clark (født 9. august 1919 i Bickley i Kent; død 16. juli 2002 i Poringland ved Norwich) var en britisk katolsk geistlig og den første katolske biskop av East Anglia.
Bakgrunn
Hans foreldre hadde konvertert fra den anglikanske kirke til den katolske kirke. I barrndommen fikk han polio og ble bragt til Lourdes, der han på valfartsstedet bble frisk. Deretter bestemte han seg for å bli prest, slik hans storebror var blitt.
Han studerte ved The Venerable English College i Roma.
Prest
Han ble presteviet den 11. februar 1945 for bispedømmet Southwark. Alan Charles Clark virket som konsilsteolog under Andre Vatikankonsil og var senere viserektor for Det engelske kolleg i Roma. Etter sin hjemkomst til bispedømmet Southwark var han sogneprest i Blackheath (Kent).
Hjelpebiskop i Northampton
Alan Charles Clark ble den 31. mars 1969 utnevnt til titulærbiskop av Elmham og til hjelpebiskop i bispedømmet Northampton. Han ble bispeviet den 13. mai 1969 av Charles Alexander Grant, biskopen av Northampton; medkonsekratorer var Cyril Conrad Cowderoy, erkebiskop av Southwark, og John Aloysius Murphy, erkebiskop av Cardiff.
Biskop av East Anglia
Den 26. april 1976 utnevnte pave Paul VI ham til første biskop av det nyopprettede bispedømme East Anglia. Han etablerte alle de nødvendige tjenester og kommisjoner for at bispedømmet skulle kunne fungere.
På sin 75-årsdag søkte Alan Charles Clark i 1994 i pakt med kirkelovens regler om avskjed; dette ble innvilget av pave Johannes Paul II den 21. mars 1995. Biskop Clark trakk seg tilbake til biskopenes pensjonsboliger i Poringland ved Norwich, og der døde han i en alder av 82 år.
Episkopalgenealogi
Hans episkopalgenealogi er:
Nordbotn
Nordbotn er «hovedgården» på Fjellværøy i Hitra i Trøndelag. Det er også navnet på kirkestedet der Nordbotn kirke ligger.
Stedet ligger vakkert til med en naturlig havn, og kapellet er plassert på en høyde der det er godt synlig fra sjøen. Nordbotn var fram til slutten av 1980-tallet handelssted. Første halvdel av 1900-tallet fantes det både bakeri, butikk, skipsmottak og postkontor på stedet.
William Fiske
William Meade Lindsley «Billy» Fiske III (født 4. juni 1911, død 17. august 1940) var en amerikansk sportsutøver som deltok i de olympiske leker 1928 i St. Moritz og 1932 i Lake Placid.
Fiske ble olympisk mester i bobsleigh under vinter-OL 1928 i St. Moritz. Han var fører på det amerikanske laget som vant femmerbob foran et annet amerikansk lag. Det var tjuetre lag, med fem mann på hvert lag, fra fjorten nasjoner som deltok i konkurransen som ble avviklet 18. februar 1928. De andre på laget var Clifford Gray, Geoffrey Mason, Richard Parke og Nion Tocker. Fire år senere, under Vinter-OL 1932 i Lake Placid, var han fører på firerboben som vant olympisk gull.
The Primitive Call
The Primitive Call er en amerikansk stumfilm fra 1917, regissert av Bertram Bracken.
Handling
En velstående ung kvinne forakter en jevnaldrene indianergutt. Men da en viktig avtale med faren hans står på spill, later hun som om hun er interessert i indianeren, lenge nok til at han kan overtale faren sin om å skrive under på kontrakten deres.
Hobart Zoo
Hobart Zoo (også kjent som Beaumaris Zoo) var en enkel dyrehage på Queens Domain i Hobart på Tasmania i Australia.
Hobart Zoo er mest kjent for å være stedet der bilder og filmopptak av siste kjente levende pungulv ble tatt i 1936. Dyret døde i fangenskap i Hobart Zoo 7. september 1936. Dyrehagen lå ved den tasmanske guvernørens hus og den botaniske hagen der. Den er nå borte, men noen arkeologiske rester kan fortsatt sees.
Ølen prestegjeld
Ølen prestegjeld var et prestegjeld inntil 1. januar 2002 tilhørende Sunnhordland prosti i Bjørgvin bispedømme. Det omfattet sogn i tidligere Ølen kommune i Hordaland fylke, og hovedkirken var Ølen kirke.
Historikk
Njarðheim eller Ǫlund sókn (norrønt) har sin opprinnelse fra kristningen av landet. Ølen antas å være lagt under Fjelberg prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Ved kgl.res. av 31. oktober 1952 ble Fjelberg prestegjeld delt, ved at fastlandsdelen med Ølen og Bjoastrand kirkesogn ble skilt ut som et eget sognekall, gjeldende fra 1. mars 1954 1. januar 1966 ble Austre Vikebygd sogn overført fra Sveio prestegjeld. 1. januar 2002 ble Ølen prestegjeld overført fra Sunnhordland prosti i Bjørgvin bispedømme til Nordre Ryfylke prosti i Stavanger bispedømme. Ved avviklingen bestod Ølen prestegjeld av menighetene i Ølen, Bjoa (inntil 1954 Bjoastrand) og Austre Vikebygd.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Thug Life: Volume 1
Volume 1 er det eneste studioalbumet av den amerikansk hiphop-gruppen Thug Life, startet av rapperen Tupac Shakur, ble utgitt 26. september 1994 under Interscope Records. Gruppen består av Big Syke, Macadoshis, Mopreme, The Rated R og Tupac Shakur. Blant de notable sporene på albumet er «Bury Me a G», «Cradle to the Grave», «Pour Out a Little Liquor» (som også er å finne på lydsporet til 1994-filmen Over the Rim), «How Long Will They Mourn Me?» og «Str8 Ballin». Albumet ble opprinnelig utgitt under Shakurs plateselskap Out Da Gutta Records. Grunnet mye kritikk av gangster rapen på den tiden, ble mange sanger fra den opprinnelige versjonen av albumet slettet og spilt inn på nytt. Albumet inneholder bare ti spor fordi Interscope Records følte at mange av de andre innspilte sangene var for kontroversielle til å bli utgitt. Det har blitt sagt at 2Pac opprettet to andre versjoner av dette albumet, med mange av sangene som fortsatt ikke har blitt utgitt.
Selv om den opprinnelige versjonen av albumet aldri kom til å bli utgitt, fremførte Tupac den egentlige første singelen fra albumet «Out on Bail» ved Source Awards I 1994. Selv om albumet opprinnelig ble utgitt under Shakurs plateselskap Out Da Gutta, Amaru Entertainment, fikk platemerket eid av Tupacs mor, Afeni Shakur, rettighetene til albumet. Thug Life: Volume 1  ble sertifisert til gull av RIAA. Sporet "How Long Will They Mourn Me?" dukket senere opp på 2Pacs   Greatest Hits  album i 1998.
Albumet solgte 500.000 eksemplarer i USA i 1994.
Paul-Georges Ntep
Paul-Georges Ntep de Madiba (født 29. juli 1992) er en fransk-kamerunsk fotballspiller som fra den 30. juni 2022 er klubbløs.
Den 9. januar 2017 skrev han under for Wolfsburg til 2021.
Landslaget
Den 7. juni 2015 fikk han sin første landskamp for mot.
Stuping under Sommeruniversiaden 2015
Stuping var en del av Sommeruniversiaden 2015, og ble arrangert fra 3. til 9. juli 2015 i Aquatics Palace i Gwangju i Sør-Korea.
Teateråret 1600
Teateråret 1600 er en oversikt over hendelser, verk, fødte og avdøde personer med tilknytning til teater i 1600.
GP Ouest-France 2013
GP Ouest-France 2013 var den 77. utgaven av GP Ouest-France og ble arrangert 1. september 2013. Løypa strakte seg over 243 km med start og mål i Plouay. Det var det 25. arrangementet på UCI WorldTour 2013. Rittet ble vunnet av Filippo Pozzato etter at han vant massespurten.
Lag
I tillegg til de 19 WorldTourlagene fikk 5 UCI ProContinental-lag delta:
Hugh Newell Jacobsen
Hugh Newell Jacobsen (født 11. mars 1929 i Grand Rapids i Michigan i USA, død 4. mars 2021 i Front Royal i Virginia) var en amerikansk arkitekt.
Han er best kjent som den som utformet Jacqueline Kennedy Onassis hjem i Martha's Vineyard i 1980-årene. Han restaurerte også Hôtel de Talleyrand-delen av den amerikanske ambassade i Paris, og den amerikanske ambassadørens residens Spaso House i Moskva.
Andre godt kjente av hans verk var utbedringen av vestterrassen på United States Capitol. Han tegnet strukturer for universiteter som for eksempel Georgetown University, University of Maryland (hans alma mater), University of Michigan og University of Oklahoma.
Jacobsen ble innvalgt i National Academy of Design i 1988.
Jacobsen døde den 4. mars 2021 på et eldreboende i Front Royal i Virginia av lungebetennelse etter å ha testet positiv for covid-19, en uke før sin 92. fødselsdag.
Lago di Nemi
Lago di Nemi, eller Nemisjøen (latin Nemorensis Lacus), er en liten kratersjø i Lazio i Italia, om lag 30 km sør for Roma. Den har et areal på 1,67 km² og er 33 meter på det dypeste, og noe mindre enn nabosjøen i nord, Lago di Albano. Tettstedene Genzano og Nemi er kommunesentre for Genzano og Nemi og ligger ved sjøen.
Sjøen er kanskje mest kjent for de to Nemiskipene som ble avdekket i 1932 etter at man tappet den for vann. Man antar at det var Caligula (12–41) som brukte de som lystskip, men hans forgjenger, keiser Tiberius (42 f.Kr.–37 e.Kr.) seilte også på Nemisjøen for å kjøle seg i varmen. Skipene ble plassert i et nybygg ved sjøens bredd, men brent av tyskerne under retretten fra Albanerfjellene i 1944.
Ovenfor innsjøen står det en treklynge vidd til Diana som var skogens og jaktens gudinne. Fra helligdommen renner det en bekk ned til sjøen som også har vært kalt Speculum Dianae, altså «Dianas speil» for sin stille overflate. Restene av et Dianatempel står også i skråningene ved Nemi. Den engelske sosialantropologen James Frazer (1854–1942) omtaler kulten i sin bok Den gylne grein fra 1890.
Det var her i området at Henrik Ibsen på 1860-tallet fikk inspirasjon til Keiser og Galileer (utgitt 1873). Stedet er også åsted for barneboken Skyggene fra Månen av norske Jon Bing (1944–2014).
Deler av slåssespillet Assassin's Creed: Brotherhood foregår ved Nemisjøen.
Clifford Grey
Clifford Grey (født 5. januar 1887 i Birmingham død 25. september 1941 i Ipswich) var en britisk filmskuespiller og komponist.
Otto von Böhtlingk
Otto von Böhtlingk (født i St. Petersburg, død 1. april 1904 i Leipzig) var en betydningsfull russisk–tysk indolog og sanskrit-filolog. Hans magnum opus var en banebrytende sanskrit-grammatikk som ble utgitt i samarbeid med Rudolph von Roth ved universitetet i St. Petersburg i årene 1855–1875.
Artikler
"Zeitschrift der deutschen morgenlänischen Gesellschaft" og "Berichte d. sächs. ges. d. wissenschaften" en mengde indologiske monografier og artikler vedrørrnde grammatikk, ordforråd og litteratur.
Felix Uduokhai
Ohis Felix Uduokhai (født 9. september 1997) er en tysk fotballspiller som spiller for FC Augsburg.
Anthochaera
Anthochaera er en gruppe i familien honningetere (Meliphagidae). Den er endemisk til Australia.
Sofia Thøgersen
Sofia Thøgersen (født 6. juli 2005) er en dansk friidrettsutøver som konkurrerer i mellomdistanseløp, hinderløp og terrengløp, og representerer klubben Sparta Atletik & Løb. Hun vant 3000 meter under U18-EM i friidrett 2022 og fikk sølv på samme distanse under U20-EM i friidrett 2021. Hun er også to ganger dansk mester på 1500 meter utendørs, og har to nasjonale titler innendørs fra 2022, på 1500 meter og 3000 meter.
Sesongen 2019 og 2020
Thøgersen ble dansk U16-mester på 3000 meter og 2000 meter hinder i 2019. I 2020 ble hun dansk U16-mester på 1500 meter og 3000 meter innendørs og utendørs.
Sesongen 2021
Hun slo gjennom på seniornivå i 2021, det året hun fylte 16 år. Hun fikk sølv på 3000 meter under det danske innendørsmesterskapet i friidrett, og hun kom på fjerdeplass på 1500 meter. Den 26. juni vant hun 1500 meter under det danske mesterskapet i friidrett. Hun vant 1500 meter under Bauhaus Juniorengala i juli, og ble tatt ut til å delta i U20-EM i friidrett 2021, der hun ble nummer to på 1500 meter, bak Ilona Mononen fra Finland. Thøgersen satte der U18-bestenotering i Europa på 1500 meter, med 9:16,43.
Hun vant 2000 meter hinder i U18-klassen under det danske juniormesterskapet i friidrett i september, med ny dansk U18-bestenotering på 6:24,51. Hun deltok i EM i terrengløp 2021 i Dublin, der hun kom på 15.-plass i U20-klassen. Danmark kom på tiendeplass i lagkonkurransen for U20 kvinner.
Sesongen 2022
Thøgersen satte dansk U20-rekord på 1500 meter innendørs da hun vant Randers Indoor i januar 2022. Hun deltok i Nordisk mesterskap i friidrett innendørs 2022 (Nordic Indoor Match) i Finland, og vant der 3000 meter med ny personlig rekord og dansk U20-rekord på 9:16,09. Hun vant 1500 meter og 3000 meter under dansk mesterskap i friidrett innendørs 2022. I mars vant hun 800 meter og 1500 meter under det danske U18-mesterskapet innendørs.
Utendørs ble hun dansk juniormester i terrengløp i Århus i april. Hun satte dansk U18-bestenotering på 3000 meter hinder i mai, da hun løp på 10:15,73 og kom på fjerdeplass i Lange Laufnacht i Karlsruhe. I juni vant hun 1500 meter under det danske mesterskapet i friidrett. Hun deltok i U18-EM i friidrett 2022, og vant der 3000 meter, foran Jessica Bailey og Edibe Yagiz. Hun fikk også bronse på 2000 meter hinder i dette mesterskapet.
Fosse Way
Fosse Way var en romersk vei i England som var en forbindelsen mellom Exeter (Isca Dumnoniorum) i sørvest England og Lincoln (Lindum Colonia) i the East Midlands, via Ilchester (Lindinis), Bath (Aquae Sulis), Cirencester (Corinium Dobunnorum) og Leicester (Ratae Corieltauvorum).
Parusnoje i Kaliningrad
Parusnoje (russisk Парусное) er en liten landsby i Kaliningrad oblast, en eksklave i Russland. Før 1946 het landsbyen Gaffken. Landsbyen huser en militær enhet med feltpostnummer 10617 — 561. etterretningssenter som en del av SPETSNAZ.
Fosse Way
Den traff Akeman Street og Ermin Way i Cirencester, krysset Watling Street ved Venonis («High Cross») sør for Leicester, og løp sammen med Ermine Street i Lincoln.
Ordet Fosse er fra det latinske fossa, norsk: grøft og er den eneste av Englands romerske veier som fortsatt har et latinsk navn. I de første tiårene etter den romerske erobringen av England i AD 43, tilsvarte Fosse Way den vestlige grensen av det romerske området. Det forklarer at flere byer på veien ender på -cester eller -chester som stammer vanligvis fra det romerske castrum. Det er mulig at veien begynte som forsvarsgrøft som senere ble umgjort til en vei, eller at grøfta forløp parallell med veien ihvert fall ideler av strekningen.
Stella Kyriakides
Stella Kyriakides (født 10. mars 1956 i Nikosia i Britisk Kypros) er en kypriotisk psykolog og politiker (Dimokratikos Synagermos). Kyriakides ble i 2019 utnevnt som europakommissær og medlem av Von der Leyen-kommisjonen, med ansvar for helse. Hun har vært medlem av Kypros' parlament, av Europarådet og var fra 6. oktober 2017 til 22. januar 2018 president i Europarådets parlamentarikerforsamling.
Kyriakides studerte psykologi i Reading og Manchester. Hun var ansvarlig for barne- og ungdomspsykiatri i Kypros' helsedepartement fra 1973 til 2006. Hun var den første leder av brystkreftbevegelsen i Kypros i 1999, og utnevnt som leder av den nasjonale komite for kreftstrategi i 2016. Hun organiserte den første kampanje for bevissthet omkring brystkreft i Europarådet i 2013.
Calocarabus
Carabus (Calocarabus) er en underslekt av biller i delgruppen (underfamilien) jordløpere (Carabinae) i familiegruppen løpebiller.
Utseende
Nokså store, slanke, metallisk fargede jordløpere. Pronotum er rundet, nokså smalt. Dekkvingene er brede, ganske hvelvede, med arder av avlange knøler.
Levevis
Artene kan finnes både i skog og i åpne landskaper.
Utbredelse
Underslekten er utbredt i Kina.
Systematisk inndeling
Listen følger i hovedsak
Thinstation
Thinstation er en Linuxdistribusjon som utvikles av Donald A. Cupp Jr. og Tobias Paepke. Distribusjonen er et operativsystem for tynnklienter som kan starte fra en standard 32-bit x86 og starte fra nettverk via PXE eller gPXE (Etherboot) fra en Trivial File Transfer Protocoltjener eller fra en lokal harddisk, en CompactFlash disk, USB eller CD/DVD.
Minimumskravet er en mikroprosessor av i686 klassen og RAM avhengig av bruken, typisk 64-256 MB.
Første versjon ble lansert i 2003. Siste versjon er 5.4.2 fra 6. juli 2015.
Emerald Passport
Emerald Passport var et Panama-registrert pyramideselskap grunnlagt i 1990.
Selskapet startet MLM-virksomhet i 2004, og markedsførte seg som en fantastisk inntektsmulighet for hvem som helst. Satsingen ble ledet av Brane Kisic. Produktene som ble tilbudt var opplæring i personlig utvikling og velstand.
I 2009 ble en av distributørene dømt for ulovlig pyramidespill i Australia. Dette utløste en massiv medlemsflukt. I november 2009 uttalte selskapet plutselig at virksomheten var blitt nedlagt som følge av økonomiske utfordringer. Majoriteten av medlemmene tapte da pengene de hadde satset.
Ed Bounds var en av de mest aktive promotørene, og han startet sitt eget selskap Executive Income Online da pilene begynte å peke nedover for Emerald Passport.
Grep
Grep kan sikte til:
Norsk strafferett
Strafferettens rettslige utgangspunkt var inntil 2015 straffeloven av 1902. I 2005 ble lov om straff (den nye straffeloven) vedtatt, og den trådte i kraft fra 1. oktober 2015.
Hovedvilkårene for straff
For at en handling skal være straffbar etter norsk rett må følgende vilkår være oppfylt:
Bevisbyrden
Et grunnleggende prinsipp i strafferetten er at tvilen skal komme tiltalte til gode (In dubio pro reo). Ved tvil om vilkårene for straff er oppfylt skal gjerningsmannen frifinnes. Dette vil si at det er påtalemyndigheten som har bevisbyrden og må bevise at tiltalte i en straffesak oppfyller vilkårene for straff. Det gjelder enkelte unntak hvor bevisbyrden for visse momenter ved lov er lagt over på tiltalte.
Kravet om lovhjemmel
I norsk strafferett gjelder et strengt legalitetsprinsipp basert på Grunnloven § 96: «Ingen kan dømmes uten etter lov», som igjen skriver seg tilbake til opplysningstidens nulla poena sine lege («ingen straff uten lov»). Ingen kan straffes for en handling som ikke uttrykkelig er gjort straffbar i loven. Om den utførte straffverdige handlingen ikke faller inn under noen av straffebestemmelsene i loven, vil retten måtte frikjenne den tiltalte.
Et eksempel på dette er telefonsjikanedommen, Rt. 1952 s. 989. Den tiltalte A hadde gjennom flere plagsomme telefonoppringninger plaget sin tidligere elskerinne B. Denne typen plagsom opptreden var i 1952 ikke forbudt ved lov. Retten måtte da frikjenne den tiltalte, selv om handlemåten til A var åpenbart straffverdig.
Når det skal bestemmes om en handling går innunder et straffebud tas det utgangspunkt i en naturlig forståelse av straffebudet etter vanlig språkbruk. Når det oppstår tilfeller hvor det er tvilsomt om handlingen går innunder straffebudet eller ikke må lovbestemmelsen tolkes i lys av en rekke faktorer: lovens motiver (forarbeider), sammenheng med andre lovbestemmelser, tidligere rettspraksis og hva som er en hensiktsmessig og rimelig løsning.
Sedvanerett er i Norge ikke anerkjent som grunnlag for straff, men i angelsaksiske land er tilfellet en annen.
Straffrihetsgrunner
Hvis det foreligger en straffrihetsgrunn kan ikke en handling belegges med straff.
Nødverge
Den som gjør en (i utgangspunktet) straffbar handling i nødverge kan ikke straffes. En nødvergesituasjon foreligger når man foretar en straffbar handling for å avverge eller forsvare seg mot et rettsstridig angrep.
Nødrett
Den som gjør en (i utgangspunktet) straffbar handling for å avverge skade på andre personer eller gjenstander handler i nødrett, og skal ikke straffes. For at en handling skal gå straffri på grunnlag av nødrett må handlingen ha vært det eneste rimelige alternativet. Skaden eller faren man avverger må også være «særdeles betydelig» i forhold til de skader eller farer som nødrettshandlingen medfører.
Skyldspørsmålet
I norsk strafferett må det foreligge subjektiv skyld hos gjerningsmannen for at straff kan idømmes. Hovedregelen er at gjerningsmannen skal ha hatt forsett om å begå den straffbare handlingen. For visse straffebud er derimot uttrykkelig sagt eller klart forutsatt at også uaktsomhet, en mildere form for skyld, kan straffes.
Man kan handle forsettlig på flere måter. Det mest åpenbare forsettet er der man handler med hensikt. En mann dytter en annen mann utfor ei klippe for å drepe ham. Den andre typen forsett er sannsynlighetsforsett. En pyromann antenner et leilighetsbygg. Egentlig ønsker han ikke at leieboerne skal brenne inn, men han anser det likevel som sannsynlig at det kommer til å skje. I dette tilfellet kan han ikke bare straffes for ildpåsettelse, men også for forsettelig drap. Til sist kommer såkalt eventuelt forsett. Pyromanen kan straffes for forsettlig drap til tross for at han fant det lite sannsynlig at noen kom til å brenne i hjel. Forsettvilkåret i loven er oppfylt så lenge pyromanen tok en bevisst beslutning om å utføre handlingen til tross for at noen kunne brenne i hjel.
I det videre må forsettet omfatte alle momentene som gjør den utførte handlingen til en forbrytelse. Skulle man ta feil av omstendigheter som er avgjørende for straffbarheten vil man derfor bli straffri. Dette kommer til uttrykk i straffelovens § 25 hvor det går frem at: "Enhver skal bedømmes etter sin oppfatning av den faktiske situasjonen på handlingstidspunktet." Om man ved en feil tar en annens sykkel i den tro at den er ens egen, vil man derfor ikke kunne straffes for tyveri.
Det må likevel nevnes at det finnes unntak fra regelen om at forsettet må omfatte alle momentene knyttet til den straffbare handlingen. Blant disse er særlig straffebestemmelsene knyttet til sedelighetsforbytelser relevante. Om en myndig person har hatt seksuell omgang med en person på under 16 år, vil personen ikke kunne gå straffri fordi han ikke visste at den andre personen var mindreårig. For straffbarhet i dette tilfellet rekker det at gjerningsmannen burde ha tenkt seg muligheten for at den andre var under 16 år. Dette går frem av straffelovens § 307.
For øvrig må det påpekes at ved enkelte forbrytelser foreligger krav om særlig hensikt. De viktigste eksemplene er forbrytelser som tyveri, underslag, ran også videre. Her er det ikke bare krav om at man har handlet i forsett - det er også et krav om at man har begått tyveriet for å skaffe seg en uberettiget vinning. Om motivet for tyveriet er å ødelegge den stjålne gjenstanden vil man måtte straffes etter andre lovregler.
Straffarter
I Norge er det særlig tre straffarter som benyttes. Disse er frihetsstraff, bøtestraff og samfunnsstraff.
Frihetsstraff
De fleste forbinder frihetsstraff med fengsel. Minstetiden for fengsel er 14 dager, mens maksimum som regel ikke er lengre enn 15 år. For de groveste forbrytelsene har retten likevel anledning til dømme den tiltalte til fengsel i inntil 21 år - og ved terrorisme eller forbrytelser mot menneskeheten inntil 30 år. Livsvarig fengsel ble i 1981 fjernet ved lov, men i 1997 ble adgangen til å ilegge tidsubestemt frihetsstraff i form sikring, eller forvaring, innført.
Samfunnsstraff
Åpningen for samfunnsstraff ble vedtatt i lov først i 1991. Samfunnsstraff går ut på at den domfelte skal utføre et bestemt antall timer arbeid som er til nytte for samfunnet. I stedet for slikt arbeid kan man også dømmes til konkrete tiltak som rusavvenning, trafikale kurs eller liknende. Et krav for å kunne bli ilagt samfunnsstraff er at frihetsstraffen som ellers ville blitt idømt ikke overstiger ett år. Ettårsregelen kan fravikes om den domfelte er mindreårig. I tillegg er det også et krav om at den domfelte samtykker i samfunnsstraff. Lengden på samfunnsstraffen varierer fra 30 til 420 timer.
Barn og ungdom
Ungdom mellom den kriminelle lavalderen og myndighetsalderen står i en særstilling. Strafferettslig er de ansvarlige for sine handlinger og kan derfor idømmes straff, men fengselsstraff kan bare benyttes i de tilfeller der man anser det som særlig nødvendig. I tillegg til dette har også barnevernet mulighet til å gripe inn. Da kan det blant annet komme på tale å plassere den unge lovbryteren i en institusjon for barn og ungdom med tilpasningsvansker. Om det reises straffesak mot ungdommen skal barnevernet bli tatt med på råd, slik at reaksjonsformen som blir benyttet mot barnet er så gunstig som mulig med tanke på barnets videre utvikling.
Løve naturminne
Løve naturminne er en alm som kalles Løvealmen. Almetreet ble fredet i 1966. Almetreet er ett frittstående tre, 27 meter høyt og med en stammeomkrets i brysthøyde på over 5 meter. Det blir også kalt Løvealmen naturminne.
Cahiers du cinéma
Cahiers du cinéma er et fransk filmmagasin som ble startet i 1951 av en gruppe filmkritikere. Inspirert av sine mentorer ved Cinémathèque, Henri Langlois og André Bazin, dannet de en gruppe kritikere, som bestod av Jean-Luc Godard, François Truffaut, Jacques Rivette, Jacques Doniol Valcroze og Claude Chabrol. Det som skulle bli en milepæl for den nye franske bølgen var tidsskriftet Cahiers du cinéma.
Kritikerne i Cahiers sidestilte film med andre kunstformer. Med denne tanken som grunnlag kom en av de mest aggressive kritikerne, François Truffaut, fram. Han skrev en rekke tekster der han kritiserte de tradisjonelle filmskaperne av kvalitetsfilm for ikke å være originale og la fram teorien la politique des Auteurs, som siden ble utviklet til auteurteorien og auteur-begrepet. Med begrepet rettet han oppmerksomhet mot filmregissøren og ble talsmann for at makten i filmproduksjonen som tidligere lå hos produsenten nå skulle overføres til regissøren. Hele filmproduksjonen skulle preges av auteurens subjektivitet. Han var et skapende geni med sitt individuelle filmspråk, med ansvar for alt fra manus til kameraarbeid og som tenker i bilder og prioriterer det visuelle, filmens mise-en-scène.
Cahiers-kritikerne hyllet regissører som arbeidet med å speile realisme og skrev enkle fortellinger om hverdagslivet, spilte inn film på location med ukjente skuespillere og benyttet teknikker som håndholdte kameraer.
Cahiers du cinéma utviklet en metode å forholde seg til film på som seinere ble videreutviklet, blant annet av noen av deres kritikere Jean-Luc Godard og François Truffaut, som regissører i den innflytelserike perioden i europeisk filmhistorien, den nye franske bølge (nouvelle vague) på 1960-tallet.
Kristina av Holstein-Gottorp
Kristina av Holstein-Gottorp, dronning av Sverige, (født 12. april 1573, død 8. desember 1625), var datter av Adolf av Slesvig-Holsten-Gottorp og Christina av Hessen-Kassel. Hun giftet seg med hertug Karl, den senere Karl IX av Sverige 27. august 1592. Dette var hans andre ekteskap. Ektefellene ble kronet i Uppsala domkirke 15. mars 1607.
Etter ektefellens død i 1611 ledet hun regjeringen sammen med sønnen Gustav Adolf og hertug Johan. Regjeringen opphørte to måneder senere da sønnen Gustav Adolf ble hyllet som Sveriges konge og det ble innsatt en formynderregjering.
Kristina fortsatte å drive de jern- og brukseiendommene som Karl hadde bygget opp i de tidligere hertugdømmene Värmland, Sörmland og Närke.
Som formynder både for den blivende kongen Gustav Adolf og den yngste sønnen Karl Filip hadde hun en viktig stilling innen både politikk og økonomi. Hun var også uvanlig engasjert og dyktig innen disse områdene og svært interessert i jern- og bruksdriften.
I den unge Karl Filips hertugdømme forble hun regent i egenskap av sønnens formynder. Hennes omsorg for Karl Filips rettigheter fremkalte mange mindre tvister med kongemakten. Hun var også en sterk motstander av Gustav Adolfs interesse for Ebba Brahe.
Etter at Karl Filip døde i 1622 levde hun tilbaketrukket på Nyköpings slott. Hun døde på Gripsholms slott og ligger begravet i Strängnäs domkirke.
Adils hemmelige dansere
Adils hemmelige dansere var et norsk TV-program om dans som gikk på NRK1 fra 2013 til 2014. Konseptet gikk ut på at den profesjonelle danseren Adil Khan skulle lære ulike mennesker å danse. Utvalget ble gjort på bakgrunn av yrke og de hadde en helt annen bakgrunn en dans og underholdning. Alt fra Renholdere til frisører og ventilasjonsmontører deltok i programmet. Det var en ny yrkesgruppe i hver episode. Første sesong gikk på torsdagskvelder, andre på fredagskvelder.
Første sesong hadde et snitt på nærmere 400 000 seere.
Friidrett under de internasjonale øylekene 2017
Friidrett under de internasjonale øylekene 2017 ble arrangert fra 24. til 30. juni 2017, i Gutavallen i Visby på Gotland.
Hadsund Egnssamling
Hadsund Egnssamling er et kulturhistorisk museum i Hadsund, Danmark. Siden 2004 har det vært en del av Nordjyllands Historiske Museum.
Fyra Bugg & en Coca Cola och andra hits
Fyra Bugg & en Coca Cola och andra hits er en samleplate med Lotta Engberg, utgitt i 2003.
Advanced Micro Devices
Advanced Micro Devices, Inc. (AMD) er en amerikansk storprodusent av mikroprosessorer. Selskapet ble grunnlagt i 1969, og har sitt hovedkvarter i Sunneyvale i California. Hovedkonkurrenten er Intel. Selskapet hadde pr. 2012 11 705 ansatte verden rundt.
Historie
I 1988 lanserte AMD en mer avansert mikrokontroller, kalt AMD Am29000. Dette var en 32-bit RISC-prosessor, og en klone av Intel 80960. Også denne brikken ble begynnelsen på en egen «familie» med mikroprosessorer (AMD Am29005, AMD Am29030, etc.). AMD sluttet å produsere disse mikroprosessorene i 1995.
AMD Am8086, Am8088, Am80286, Am80386, Am80486
I februar 1982 undertegnet AMD en kontrakt med Intel, som ga dem tillatelse til å produsere mikroprosessorene AMD 8086 og AMD 8088, som i praksis var identiske med 16-bit prosessorene Intel 8086 og Intel 8088.
Senere lanserte selskapet AMD Am80286, basert på samme kontrakt, som en kopi av 16-bit prosessoren Intel 80286. I 1986 trakk Intel tilbake AMDs tillatelse til å produsere kopier, og innledet en rekke rettssaker for å stanse produksjonen av AMDs konkurrerende mikroprosessorer. Saken endte i Californias Høyesterett i 1994, der AMD fikk medhold i sin rett til å produsere kloner av Intels mikroprosessorer.
I mellomtiden hadde AMD i 1991 lansert 32-bit prosessoren AMD Am386, en klone av Intel 80386, etterfulgt av AMD Am486 (1993) som var en klone av 32-bit prosessoren Intel 80486.
AMD Am5x86, AmK5, AmK6, AmK6-II, AmK6-III, AMD Athlon, AMD Athlon-XP
Da Intel i 1993 lanserte 5. generasjon av sin mikroprosessor-familie, ville det «naturlige» navnet ha vært «80586». I stedet kalte de den Intel Pentium (avledet av det greske ordet Penta som betyr «fem») og tok patent på navnet. Patenten hindret AMD i å lage mikroprosessorer med samme navn, selv om de kunne kjøre samme programvare.
AMD AM5x86 ble lansert i 1995 som en klone av Intel Pentium som kunne brukes på eldre hovedkort beregnet for Intel 80486 og AMD Am486. Samme år lanserte de AMD K5, som en klone av Intel Pentium.